《戊申岁间中清赏十景 其四 修林策短筇》
元代·叶颙

修林策短筇，路入烟霞去。群峰喜逢迎，向人如妩媚。

攀条览芙蓉，临流采荪蕊。幽花不知名，馨香杂芳树。

天风吹敝袍，晓露沾行履。更无尘染衣，常有云生袂。

山禽忽飞来，啼破幽绝处。

作者简介：（1296—?）元明间金华府金华人，字景南，一字伯恺，自号云𩕢天民。元末隐居不出，至正中自刻其诗，名《樵云独唱》。入明，举进士，官行人司副。后免官家居，授徒甚众。